
ΚΩΝ ΕΡΕΥΝΩΝ (Ε.Ι.Ρ.Ε.)» και κύρωση του Οργανι¬ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Παροχή της εγγύησης του Ελληνικού Δημοσίου στην 
Εμπορική Τράπεζα της Ελλάδος για τη χορήγηση 
δύο (2) δανείων συνολικού ποσού 8,3 δις δραχμών 


στο Ταμείο Εθνικού Στάλου. 2 

Καθορισμός αριθμού συμπληρωματικής εγγραφής επι- 
χειρήσεως στα Νομαρχιακά Μητρώα κατά το έτος 

1993. .. 3 

Κύρωση Συλλογικής Συμβάσεως Εργασίας Πληρωμά¬ 
των Ρ/Κ Βιομηχανικών Επιχειρήσεων. ... 4 


ΠΡΟΕΔΡΙΚΑ ΔΙΑΤΑΓΜΑΤΑ 


( 1 ) 

Έγκριση σύστασης του κοινωφελούς ιδρύματος με την 
επωνυμία «ΕΛΛΗΝίΚΟ ΙΔΡΥΜΑ ΡΕΥΜΑΤΟΛΟΓΙΚΩΝ 
ΕΡΕΥΝΩΝ (Ε.Ι.Ρ.Ε.)» και κύρωση του Οργανισμού αυ¬ 
τού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: ( 

1. Την αριθ. 6925/14.1.1993 πράξη της «({^ολαιογρά- 
φου Αθήνας Βασιλικής Γ. ΚαλογεροπούλουΓ^πως αυτή 
τροποποιήθηκε με την αριθ. 7137/7.5.1993 πράξη της 
ίδιας συμβολαιογράφου, με την οποία οι Αλέξανδρος Απ. 
Ανδριανάκος, Πέτρος Χρ. Ντάντης, Κωνσταντίνος Π. Βου- 
δούρης και Χριστόδουλος X. Αντωνιάδης, ούστηοαν κοι¬ 
νωφελές ίδρυμα με την επωνυμία «Ε/νΛΗΝΙΚΟ ίΔΡΥΜΑ 
ΡΕΥΜΑΤΟΛΟΓΙΚΩΝ ΕΡΕΥΝΩΝ (Ε.Ι.Ρ.Ε.)» και έδρα την 
Αθήνα. 

2. Τις διατάξεις των άρθρων: α) 95 και 98 του Α.Ν. 

2039/1939, \ 

β) 101 και 119 του Εισαγωγικού Νόμου του Αστικού Κώ¬ 
δικα και 


γ) 108 και 110 του Αστικού Κώδικα. 

3. Την από 22.6.1993 γνωμοδότηση του Συμβουλίου 
Εθνικών Κληροδοτημάτων. 

4. Την αριθ. Υ. 2009/20.5.1993 κοινή απόφαση του 
Πρωθυπουργού και του Υπουργού Οικονομικών, με την 
οποία ανατέθηκαν αρμοδιότητες στους Υφυπουργούς Οι¬ 
κονομικών (ΦΕΚ Β7365). 

5. Τις αριθ.'Υ. 1938/9.12.1992 και Υ. 1997/26.1.1993 
κοινές αποφάσεις του Πρωθυπουργού και του Υπουργού 
Υγείας, Πρόνοιας και Κοινωνικών Ασφαλίσεων, με τις 
οποίες ανατέθηκαν αρμοδιότητες στου Υφυπουργούς 
Υγείας, Πρόνοιας και Κοιν. Ασφαλίσεων (ΦΕΚ 727/Β’). 

Με πρόταση των Υφυπουργών Οικονομικών και Υγείας, 
Πρόνοιας και Κοινωνικών Ασφαλίσεων αποφασίζουμε: 

Αρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΕΛΛΗΝΙΚΟ ΙΔΡΥΜΑ ΡΕΥΜΑΤΟΛΟΓΙ¬ 
ΚΩΝ ΕΡΕΥΝΩΝ (Ε.Ι.Ρ.Ε.), η οποία έγινε από τους Αλέ¬ 
ξανδρο Απ. Ανδριανάκο, Πέτρο Χρ. Ντάντη, Κωνσταντίνο 
Π. Βουδούρη και Χριστόδουλο X. Αντωνιάδη με την αριθ. 
6925/14.1.1993 πράξη της συμβολαιογράφου Αθήνας 
Βασιλικής Γ. Καλογερσπούλου, όπως αυτή τροποποιή¬ 
θηκε με την αριθ. 7137/7.5.1993 πράξη της ιδίας συμβο- 
λαιγράφου. Το ίδρυμα τούτο αποτελεί Νομικό Πρόσωπο 
Ιδιωτικού Δικαίου, υπάγεται στην εποπτεία και τον έλεγχο 
των Υπουργών Οικονομικών και Υγείας, Πρόνοιας και Κοι¬ 
νωνικών Ασφαλίσεων και διέπεται από τις διατάξεις της 
παραπάνω συστατικής του πράξης, του παρακάτω οργανι¬ 
σμού, του Α.Ν. 2039/1939 και των διαταγμάτων που εκ- 
δόθηκαν ή θα εκδοθούγ, σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δεκατέσσερα 
(14) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με 
την επωνυμία «ΕΛΛΗΝΙΚΟ ΙΔΡΥΜΑ ΡΕΥΜΑΤΟΛΟΓΙΚΩΝ 
ΕΡΕΥΝΩΝ (Ε.Ι.Ρ.Ε.)». 

Άρθρο 1 

Μορφή - Επωνυμία - Έδρα - Σφραγίδα. 

1. Το κοινωφελές ίδρυμα με την επωνυμία «Ε/\ΛΗΝίΚΟ 
ΙΔΡΥΜΑ ΡΕΥΜΑΤΟΛΟΓΙΚΩΝ ΕΡΕΥΝΩΝ (Ε.Ι.Ρ.Ε.)», που 
συστήθηκε από τους Αλέξανδρο Απ. Ανδριανάκο, Πέτρο 
Χρ. Ντάντη, Κωνσταντίνο Παν. Βουδούρη και Χριστό¬ 
δουλο Χαρ. Αντωνιάδη, με την αριθ. 6925/14.1.1992 

πράξη της συμβολαιογράφου Αθήνας Βασιλικής Γ. Καλο- 
γεροπούλου, όπως αυτή τροποποιήθηκε με την αριθ. 
7137/7.5.1993 πράξη της Ιδιας συμβολαιογράφου, απο¬ 
τελεί Νομικά Πρόσωπο Ιδιωτικού Δικαίου και διέπεται από 
τις διατάξεις της παραπάνω συστατικής πράξης, του πα¬ 
ρόντος οργανισμού, του Α.Ν. 2039/1939, όπως κάθε 
φορά ισχύει ο νόμος αυτός και των διαταγμάτων που εκδό- 
θηκαν ή θα εκδοθούν σε εκτέλεση του νόμου τούτου. 

2. Έδρα του ιδρύματος είναι η Αθήνα. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά μέσα σε κλειστό πλαίσιο, την επωνυ¬ 
μία του ιδρύματος «ΕΛΛΗΝΙΚΟ ΙΔΡΥΜΑ ΡΕΥΜΑΤΟΛΟΓΙ¬ 
ΚΩΝ ΕΡΕΥΝΩΝ», κάτω το συντετμημένο τίτλο «Ε.Ι.Ρ.Ε.» 
και στο μέσον αυτής την έδρα και το έτος της σύστασής 
του. 

Το ίδιο θα επαναλαμβάνεται και στην αγγλική γλώσσα. 
Η αντίστοιχη ονομασία του ιδρύματος στην αγγλική 
γλώσσα είναι «ΗΕί.Ι.ΕΝΙ0 ΡΟυΝΟΑΤΙΟΝ ΡΟΒ 
ΒΗΕΥΜΑΤΟΙ-ΟΟΙΟΑί. ΠΕ8ΕΑΒ0Η». 

Άρθρο 2 
Σκοποί 

1. Σκοποί του ιδρύματος είναι: 

α) Η υποστήριξη των δραστηριοτήτων και των στόχων 
της Ελληνικής Ρευματολογικής Εταιρείας και της Ελληνι¬ 
κής Εταιρείας Αντιρευματικού Αγώνα. 

β) Η υποσ^ριξη ερευνητικών εργασιών, η απονομή 
βραβείων και η παροχή χρηματικής βοήθειας σε νέους 
επιστήμονες για μετεκπαίδευση στον τομέα της ρευματο¬ 
λογίας. 

γ) Η εκπόνηση και πραγματοποίηση ερευνητικών προ¬ 
γραμμάτων, είτε αυτοτελώς είτε σε συνεργασία με Ελλη¬ 
νικούς ή διεθνείς Οργανισμούς ή Αρχές. 

δ) Η συμβολή στην οργάνωση Πανελληνίων ή διεθνών 
επιστημονικών εκδηλώσεων επί των ρευματικών νοσημά¬ 
των, καθώς και η ανάπτυξη συνεργασιών με επιστήμονες ή 
οργανώσεις διαφόρων χωρών επί του ίδιου αντικειμέ¬ 
νου. 

ε) Η ίδρυση και διάθεση ιατρικών συγγραμμάτων, περιο¬ 
δικών ή άλλων επιστημονικών εντύπων σχετικών με τη 
ρευματολογία και 

στ) Η ενθάρρυνση και ενίσχυση της ιδιωτικής πρωτο¬ 
βουλίας προς επίτευξη των ανωτέρω σκοπών, η συνεργα¬ 
σία με άλλες Ελληνικές και ξένες όμοιες ή συγγενείς ορ¬ 
γανώσεις και γενικά κάθε εκδήλωση πρόσφορη για την 
προαγωγή των επιδιώξεών του. 

2. Για την επίτευξη των σκοπών του Ιδρύματος, είναι δυ¬ 
νατόν να συσταθούν με απόφαση του Διοικητικού Συμβου¬ 
λίου και να λειτουργούν, ειδικές μόνιμες ή ορισμένης χρο¬ 
νικής διάρκειας Επιτροπές, αποτελούμενες από μέλη ή 
και μη μέλη του Διοικητικού Συμβουλίου του Ιδρύματος, 
που θα έχουν ειδική αποστολή και λειτουργία στα πλαίσια 
των επιδιωκομένων σκοπών του ιδρύματος, όπως. Επιτρο¬ 
πές Εποπτείας Ερευνητικών Πρωτοκόλλων, Πληροφορι¬ 
κής, Οικονομικών. 

Με απόφαση, επίσης, του Διοικητικού Συμβουλίου κα¬ 
θορίζεται ο σκοπός, ο αριθμοή και η ιδιότητα των μελών 
κάθε τέτοιας Επιτροπής, η διάρκεια της λειτουργίας της, 
τα πρόσωπα που θα την απαρτίζουν και γενικά κάθε λε¬ 
πτομέρεια που την αφορά. 

Οι αποφάσεις των Επιτροπών αυτών τελούν σε κάθε πε¬ 
ρίπτωση υπό την έγκριση του Διοικητικού Συμβουλίου του 
Ιδρύματος. 


Άρθρο 3 

Περιουσία - Πόροι. 

1. Περιουσία του ιδρύματος αποτελούν: 

α) Το χρηματικό ποσό των δεκαπέντε εκατομμυρίων 
(15.000.000) δραχμών και 
β) Το σύγγραμμα «Ρευματολογία». 

2. Πόροι του ιδρύματος είναι: 

α) Τα εισοδήματα από την εκμετάλλευση των περιου¬ 
σιακών του στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώ και οι 
κληρονομιές, κληροδοσίες και δωρεές, οποιουδήποτε 
φυσικού ή νομικού προσώπουη προς αυτό. 

δ) Τα έσοδα από την πώληση του βιβλίου «Ρευματολο- 
γιά» και 

ε) Τα έσοδα από διάφορες εκδηλώσεις του ιδρύμα¬ 
τος. 

Άρθρο 4 
Διοίκηση 

1. Το ίδρυμα διοικείται από επταμελές Διοικητικό Συμ¬ 
βούλιο που αποτελείται από τους: 

α) Αλέξανδρο Αποστόλου Ανδριανάκο, ιατρό, ως πρόε¬ 
δρο. 

β) Πέτρο Χρήστο Ντάντη, ιατρό, ως Γραμματέα. 
γ) Χριστόδουλο Χαραλάμπους Αντωνιάδη, ιατρό, ως 
Αναπληρωτή Γραμματέα. 

δ) Γεώργιο Μάριου Παπαδημητρίου, ιατρό ως Ταμία, 
ε) Κωνσταντίνο Παναγιώτη Βουδούρη, ιατρό, 
στ) Δημήτριο Νικολάου Κωστόπουλο, δικηγόρο - οικο¬ 
νομολόγο και 

ζ) Κάθε φορά Πρόεδρο της Ελληνικής Ρευματολογικής 
Εταιρείας, ως μέλη. 

2. Η θητεία των μελών του Διοικητικού Συμβουλίου είναι 
ισόβια, πλην του κάθε φορά Προέδρου της Ελληνικής 
Ρευματολογικής Εταιρείας, η θητεία του οποίου διαρκεί 
όσο διάστημα ασκεί τα καθήκσντα του Προέδρου της 
Εταιρείας αυτής. 

3. Τα μέλη του Διοικητικού Συμβουλίου ορίζουν με 
πράξη τους, έπειτα από ψηφοφορία, τον Πρόεδρο, το 
Γ ραμματέα, τον Τ αμία και τον Αναπληρωτή Γ ραμματέα, με 
εξαίρεση τα μέλη του πρώτου Διοικητικού Συμβουλίου που 
καθορίζονται δια του παρόντος. 

4. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε νόμιμο λόγο, κάποιου από τα μέλη του Διοικητικού 
Συμβουλίου, η κενή θέση συμπληρώνεται με απόφαση 
των υπολοίπων μελών, σύμφωνα με τις διατάξεις της συ¬ 
στατικής πράξης και του άρθρου 99 του Α.Ν. 2039/ 
1939. 

Το Διοικητικό Συμβούλιο λειτουργεί νόμιμα με τα υπό¬ 
λοιπα μέλη μέχρι το διορισμό νέων μελών για την πλήρωση 
των κενών θέσεων, εφόσον τα εναπομείνοντα μέλη αυτού 
δεν είναι λιγότερα από τρία. 

5. Το Διοικητικό Συμβούλιό συνεδριάζει τακτικά δύο (2) 
φορές το χρόνο και έκτακτα, όταν παραστεί ανάγκη, και το 
ζητήσει ο Πρόεδρος ή η πλειοψηφία των υπαρχόντων με¬ 
λών του, με γραπτή αίτησή τους προς τον Πρόεδρο, πά¬ 
ντοτε όμως έπειτα από πρόσκληση του Προέδρου. 

Σε περίπτωση άρνησης τούτου να συγκαλέσει το Συμ¬ 
βούλιο, τούτο συγκαλέίται από τα μέλη που ζήτησαν τη 
σύγκληση αυτού, οπότε τούτο συνεδριάζει και χωρίς την 

παρουσία του Προέδρου, αρκεί να είναι παρόντα τέσσερα 
τουλάχιστον μέλη του. 

6. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απόντα. Με¬ 
ταξύ των παρόντων πρέπει υποχρεωτικά να είναι και ο 
Πρόεδρος ή ο νόμιμος αναπληρωτής του. 

7. Οι αποφάσεις του Διοικητικού Συμβουλίου λαμβάνο- 
νται κατά πλειοιμηφία των παρόντων μελών του και σε πε¬ 
ρίπτωση ισοψηφίας υπερισχύει η γνώμη με την οποία συ- 
ντάσσεται ο Πρόεδρος. 

8. Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από τρεις (3) συνε¬ 
χείς συνεδριάσεις, θεωρείται ότι έχει παραιτηθεί και η 
κενή θέση ουτού συμπληρώνεται κατά τα οριζόμενα στην 
παρ. 4 του παρόντος άρθρου. 

9. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρίζονται όλες οι απο¬ 
φάσεις που λαμβάνονται από αυτό, καθώς και η γνώμη των 
μελών που τυχόν διαφωνούν. 

Τα πρακτικά υπογράφονται από όλα τα μέλη που μετέ¬ 
χουν στη συνεδρίαση. 

10. Τα μέλη του Διοικητικού Συμβουλίου προσφέρουν 
τις υπηρεσίες τους χωρίς αμοιβή. Δικαιούνται όμως οδοι¬ 
πορικών ή άλλων εξόδων που δαπάνησαν για την εκτέλεση 
υπηρεσίας του ιδρύματος, εφόσον έγιναν έπειτα από ει¬ 
δική εντολή του Διοικητικού Συμβουλίου και αποδεικνύε- 
ται ότι πραγματοποιήθηκαν νόμιμα. 

Τα μέλη του Διοικητικού Συμβουλίου, δεν μπορούν σε 
καμία περίπτωση, να προσφέρουν προς το ίδρυμα, με 
αμοιβή, εργασίες της παραγράφου 3 του άρθρου 23 του 
Α.Ν. 2039/1939. 

/ 

Αρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά τη διοίκηση και τη λειτουργία του, τη διά¬ 
θεση των πόρων αυτού, καθώς και για κάθε ενέργεια που 
σχετίζεται με την εκπλήρωση του σκοπού του, πάντοτε 
όμως σύμφωνα με τις διατάξεις, της συστατικής πράξης, 
του παρόντος οργανισμού του Α.Ν. 2039/1939 και των 
διαταγμάτων που εκδόθηκαν ή θα εκδοθούν σε εκτέλεση 
του νόμου τούτου, καθώς και των λοιπών σχετικών νόμων 
και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο Αρχή (Υπουργό Οικο¬ 
νομικών ή αρμόδιο Νομάρχη Αθηνών) τον προϋπολογισμό 
και απολογισμό του ιδρύματος, σύμφωνα με τις διατάξεις 
των άρθρων 101 και 102 του Α.Ν. 2039/1939 και του από 
20.12.1939 Β.Δ/τος (ΦΕΚ 552/Α). 

Μαζί με τον απολογισμό, καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
επάρκεια εσόδων και αντίστοιχη πίστωση στον εγκεκρι¬ 
μένο προϋπολογισμό του. Προσδιορίζει τα δικαιώματα, τις 
υποχρεώσεις και τα ειδικότερα καθήκοντα του παραπάνω 
προσωπικού, καθώς και την αμοιβή του, σύμφωνα με τους 
όρους των συλλογικών συμβάσεων εργασίας και τις διατά¬ 
ξεις γενικότερα της εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 


ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίησή κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

ε) Επιλέγει τις ερευνητικές εργασίες που θα υποστηρι¬ 
χτούν από το Ιδρυμα, ως και τούς νέους επιστήμονες, 
στους οποίους θα απρνεμηθούν βραβεία ή θα παρασχεθεί 
χρηματική βοήθεια για μετεκπαίδευση στον τομέα της 
ρευματολογίας (ρευματικών νοσημάτων) και της γενικότε¬ 
ρης αντιμετώπισης, πρόσληψης και θεραπείας τους) και 
οτ) Διοργανώνει στην Ελλάδα και το εξωτερικό, επιστη¬ 
μονικές και κοινωνικές εκδηλώσεις, που συντελούν στην 
επιτυχία του σκοπού του ιδρύματος. 

Αρθρο 6 

Αρμοδιότητες Προέδρου 

Ο Πρόεδρος του Διοικητικού Συμβουλίου του ιδρύμα¬ 
τος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ’ αυτόν και εγκρίνεται με από¬ 
φαση του Διοικητικού Συμβουλίου. 

β) Συγκαλεί το Διοιι^τικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου επτά (7) τουλάχιστον μέρες 
πριν από τη συνεδρίαση. . ^ 

γ) Καταρτίζει, βοηθούμενος από τόν Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει, θέμα που δεν περιλαμβάνεται σ’ 
αυτήν δεν συζητεΐται, εκτός αν πρόκειται για επείγουσα 
υπόθεση και συμφωνήσει γΓ αυτό ή πλειοψηφία των πα¬ 
ρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο για θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεΐα και έλαγχο στο προσωπικό του ιδρύ¬ 
ματος, εκτελεΐ τις αποφάσεις του Διοικητικού Συμβουλίου 
και ενεργεί σύμφωνα με τις ειδικές εξουσιοδοτήσεις και 
εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει άλλο μέλος του Διοικητικού Συμβουλίου που ορίζε¬ 
ται με απόφαση αυτού, κατόπιν σχετικής πρότασης του 
Προέδρου. 

Άρθρο 7 

Αρμοδιότητες Γραμματέα 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτιι^ν τομ Διοικητι¬ 
κού Συμβουλίου από τον Αναπληρωτή Γ ραμματέα. 
γ) Διεκπεραιώνει την αλληλογραφία, 
δ) Φυλάττει τα έγγραφα, τα βιβλία (εκτός από τα διαχει¬ 
ριστικά) και τη σφραγίδα του ιδρύματος και ευθύνεται για 
την καταστροφή ή την απώλεια τούτων. 

2. Ο Γραμματέας μπορεί εφόσον κρίνεται αιτιολογή- 
μενα απαραίτητο από το Διοικητικό Συμβούλιο (λόγω ειδι- 

κών συνθηκών), να βοηθεΐται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο Ιδιος. 

3. Το Γραμματέα, όταν απουσιάζει ή κωλύεται, αναπλη¬ 
ρώνει ο Αναπληρωτής Γραμματέας ή άλλο μέλος του Διοι¬ 
κητικού Συμβουλίου, που ορίζεται με απόφαση αυτού. 

Αρθρο 8 

Αρμοδιότητες Ταμία 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες αποδεί¬ 
ξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του Α.Ν. 
2039/1939, έχοντας την ευχέρεια να παρακρατεί από 
αυτά ένα μικρό ποσό, που είναι αναγκαίο για την πληρωμή 
έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητι¬ 
κού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου, ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, απο¬ 
λογισμού και ισολογισμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου, που ορίζεται με 
απόφαση αυτού. 

Αρθρο 9 

Αρμοδιότητες Αναπληρωτή Γραμματέα 

1. Ο Αναπληρωτής Γ ραμματέας του ιδρύματος: 

α) Συντάσσει και διαβιβάζει προς έγκριση τα πρακτικά 
των συνεδριάσεων του Διοικητικού Συμβουλίου. 

β) Φροντίζει να υπογράφονται τακτικά τα πρακτικά αυτά 
από τον Πρόεδρο και τα μέλη του Διοικητικού Συμβου¬ 
λίου. 

γ) Βοηθάει τον Γραμματέα στο έργο του. 

Αρθρο 10 

Προσωπικό - Συνεργάτες 

1. Το Διοικητικό Συμβούλιο προσλαμβάνει το αναγκαίο 
προσωπικό για τη λειτουργία του Ιδρύματος, όπως αυτό 
αναλυτικά μπορεί να περιγράφει σε οργανόγραμμα, μετά 
από απόφαση του Διοικητικού Συμβουλίου. 

Η πρόσληψη γίνεται με σχέση εργασίας Ιδιωτικού Δι¬ 
καίου. 

Αρθρο 11 

Οικονομική διαχε’οιση 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1 η Ιανουάριου και λή¬ 
γει την 31 η Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβερ- 
νήσεως του σχετικού Π.Δ/τος έγκρισης της σύστασης του 
ιδρύματος, η οποία μπορεί να παραταθεί μέχρι την 31η 
Δεκεμβρίου του επόμενου ημερολογιακού έτους, με από¬ 
φαση του Διοικητικού Συμβουλίου που λαμβάνεται στην 
πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 


σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του Α.Ν. 2039/1939 και του από 20.12.1939 σχετικού 
Βαο. Δ/τος (ΦΕΚ 552/22.12.1939, τ.Α ). 

Αρθρο 12 
Βιβλία και στοιχεία 

1. Το Ιδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 

Άρθρο 13 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί ή 
να συμπληρωθεί με Προεδρικό Διάταγμα, σύμφωνα με τις 
διατάξεις των άρθρων 98 του Α.Ν. 2039/39 και 110 και 
119 του Αστικού Κώδικα, ύστερα από πρόταση του Διοι¬ 
κητικού Συμβουλίου αυτού, η οποία λαμβάνεται με πλειο- 
ψηφία των δύο τρίτων (2/3) του συνολικού αριθμού των 
μελών του. 

Άρθρο 14 

Διάλυση του ιδρύματος - Τύχη περιουσίας αυτού. ,, 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιοδή- 
ποτε λόγο, η περιουσία του περιέρχεται στην Ελληνική 
Ρευματολογική Εταιρεία και σε περίπτωση μη ύπαρξης 
αυτής, στην Ελληνική Εταιρεία Αντιρευματικού Αγώνα και 
διατίθεται για την εκπλήρωση των σκοπών άρθρου 2 του 
παρόντος Διατάγματος. 

Στους Υφυπουργούς Οικονομικών και Υγείας, Πρόνοιας 
και Κοινωνικών Ασφαλίσεων, αναθέτουμε τη δημοσίευση 
καΓεκτέλεση του παρόντος διατάγματος. 

Αθήνα, 2 Οκτωβρίου 1993 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

οι ΥΦΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ 

ΟΙΚΟΝΟΜΙΚΟΝ ΚΑΙ ΚΟΙΝΟΝΙΚΟΝ ΑΣΦΑΛΙΣΕΩΝ 

ΠΕΤΡΟΣ ΔΟΥΚΑΣ ΝΙΚ. ΑΝΑΣΤΑΣΟΠΟΥΛΟΣ 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 2058865/11007/0025 (2) 

Παροχή της εγγύησης του Ελληνικού Δημοσίου στην 
Εμπορική Τράπεζα της Ελλάδος για τη χορήγηση δύο 
(2) δανείων συνολικού ποσού 8,3 δις δραχμών στο Τα¬ 
μείο Εθνικού Στόλου. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: α) των Α.Ν. 747/1945 και 9/1967 και 
β) του άρθρου 8 του Ν. 1266/1982. 

2. Την αριθ. 530/3/22.7.93 απόφαση της Επιτροπής 
Νομισματικών και Πιστωτικών θεμάτων με την οποία 
εγκρίνεται η σύναψη δύο δανείων μέχρι συνολικού ποσού 
δρχ. 8.300.000.000 μεταξύ του Ταμείου Εθνικού Στόλου 
και της Εμπορικής Τράπεζας της Ελλάδος. 

3. Τις αριθ. 1760/17.9.1993 και 1761/17.9.1993 συμ¬ 
βάσεις δανείων μεταξύ της Εμπορικής Τράπεζας της Ελ¬ 
λάδος και του Ταμείου Εθνικού Στόλου, στις οποίες περι¬ 
λαμβάνεται και ο όρος της παροχής της εγγύησης του Δη¬ 
μοσίου. 

4. Τις αριθ. 121/1.9.93 και 130/1.9.93 Πράξεις του 
Υπουργικού Συμβουλίου. 

5. Το αριθ. 131/29.7.1993 Πρακτικό της Ανωτάτης 
Διοικούσας Επιτροπής του Ταμείου Εθνικού Στόλου. 

6. Το αριθ. 875.19/1904/93/800/17.9.93 έγγραφο 
του Υπουργείου Εθνικής Αμυνας με το οποίο ζητεί την εγ¬ 
γύηση του Ελληνικού Δημοσίου για τις ανωτέρω δανειοδο¬ 
τήσεις. 

, 7. Την κοινή απόφαση του Πρωθυπουργού και Υπουρ¬ 
γού Οικονομικών αριθ. Υ2009/20.5.93, σχετικά με ανά¬ 
θεση αρμοδιοτήτων στους Υφυπουργούς Οικονομικών, 
αποιφασίζουμε: 

Παρέχουμε την εγγύηση του Ελληνικού Δημοσίου στην 
Επιτροπή Τράπεζα της Ελλάδος για τη χορήγηση στο Τα¬ 
μείο Εθνικού Στόλου δύο δανείων α) δρχ. ενός δισεκατομ¬ 
μυρίου τριακοσίων εκατομμυρίων (1.300.000.000), και 
β) επτά δισεκατομμυρίων (7.000.000.000), ήτοι σύνολο 
δρχ. οκτώ δισεκατομμυρίων τριακοσίων εκατομμυρίων 
(8.300.000.000) για τη συνέχιση του προγράμματος ναυ¬ 
πήγησης πέντε (5) Αρματαγωγών και δύο (2) περιπολικών 
ανοικτής θαλάσσης του Πολεμικού Ναυτικού. 

Το Ελληνικό Δημόσιο παραιτείται από την εφαρμογή και 
τις ενστάσεις των άρθρων 855, 856, 857 και 867 και 868 
και διατηρεί τα δικαιώματα και τις ενστάσεις που απορρέ¬ 
ουν από τα άρθρα 853, 862 και 863 του Α.Κ. 

Η χορήγηση και η εξυπηρέτηση του δανείου θα γίνει 
σύμφωνα με τους όρους, που αναφέρονται στην αριθ. 
530/3/22.7.1993 απόφαση της Επιτροπής Νομισματικών 
και Πιστωτικών θεμάτων της Τράπεζας της Ελλάδος και 
στις αριθμ. 1760 και 1761 /17.9.93 δανειακές συμβάσεις, 
που υπογράφηκαν μεταξύ Εμπορικής Τράπεζας της Ελλά¬ 
δος και του Ταμείου Εθνικού Στόλου καθώς και από τους 
ως τρίτους συμβαλλόμενους Υπουργούς Εθνικής Αμυνας 
και Οικονομικών. 

Με την απόφαση αυτή αναλαμβάνουμε την υποχρέωση, 
σε περίπτωση καθυστέρησης εξόφλησης ληξιπρόθεσμης 
δόσης ή μέρους αυτής, ενδιαμέσων τόκων ή τόκων υπερη¬ 
μερίας των δανείων αυτών να καταβάλουμε στο δανειστή 
μέσα σε δύο (2) μήνες από τη σχετική γραπτή ειδοποίησή 
του, προς τον εγγυητή Δημόσιο, τα ποσά που προέρχονται 


από την ανωτέρω αιτία, πλέον τόκων υπερημερίας (με το 
επιτόκιο καθυστέρησης που έχει συμφωνηθεί συμβατικά), 
από την ημερομηνία λήψης της ειδοποίησης μέχρι την 
ημερομηνία πληρωμής. 

Το Υπουργείο Εθνικής Άμυνας (ΓΕΝ), στο οποίο κοινο¬ 
ποιείται η απόφαση αυτή, να φροντίζει για την εγγραφή 
κάθε χρόνο, στον προϋπολογισμό του, πίστωσης για επι¬ 
χορήγηση του Ταμείου Εθνικού Στόλου με τα απαιτούμενα 
ποσά προς εξόφληση των ληξιπρόθεσμων υποχρεώσεών 
του, που απορρέουν από τις δανειοδοτήσεις αυτές. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Οκτωβρίου 1993 

ο ΥΦΥΠΟΥΡΓΟΣ 

Π. ΔΟΥΚΑΣ 
-♦-- 

Αριθ. Δ15/ΟΙΚ/10915 ’ (3) 

Καθορισμός αριθμού συμπληρωματικής εγγραφής επιχει- 

ρήσεως στα Νομαρχιακά Μητρώα κατά το έτος 1993. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: - 

1) Τις διατάξεις του άρθρου 16 παρ. 6 του Ν. 1418/ 
1984, όπως συμπληρώθηκαν με τις διατάξεις του άρθρου 
15 παρ. 6 του Ν. 1561 /1985. 

2) Τις σχετικές με το θέμα προτάσεις των Νομαρχών. 

3) Το γεγονός ότι οι εγγεγραμμένες επιχειρήσεις στα 
Νομαρχιακά Μητρώα, αλλά και οι επιχειρήσεις του ΜΕΕΠ 
κατώτατης τάξεως, επαρκούν για την εκτέλεση μικρών 
έργων. 

4) Τις πρόσφατες ανάγκες που προέκυψαν σε ορισμέ¬ 
νους Νομούς της Χώρας, αποφασίζουμε: 

1) Ορίζουμε το ανώτατο όριο του αριθμού των νέων επι¬ 
χειρήσεων που μπορούν να εγγραφούν κατά το έτος 1993 
σε Νομαρχιακά Μητρώα, σε συνέχεια και συμπληρωματικά 
της προηγούμενης αριθμ. Δ15/10125/10.9.93 (ΦΕΚ 732 
Β721.9.93) απόφασής μας, ως εξής 

α) Μέχρι οκτώ (8) επιχειρήσεις στη Νομαρχία Αιτωλα- 
καρνανίας. 

β) Μέχρι πέντε (5) επιχειρήσεις στη Νομαρχία Ηλείας. 

γ) Μέχρι τέσσερις (4) επιχειρήσεις στη Νομαρχία Δυτ. 
Αττικής. 

γ) Μέχρι τέσσερις (4) επιχειρήσεις στις Νομαρχίες Πρε- 
βέζης, Αχαΐας. 

2) Στο ανωτέρω όριο περιλαμβάνονται οι κατηγορίες 
των επιχειρήσεων που μπορούν να εγγράφονται στα Νο¬ 
μαρχιακά Μητρώα, σύμφωνα με τις διατάξεις του άρθρου 
6 παρ. 1 τόυ Π.Δ. 472/1985. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Σεπτεμβρίου 1993 

ο ΥΠΟΥΡΓΟΣ 

ΑΧΙΛ. ΚΑΡΑΜΑΝΛΗΣ 



8356 


ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 2324.14/1/93 (4) 

Κύρωση Συλλογικής Συμβάσεως Εργασίας Πληρωμάτων 
Ρ/Κ Βιομηχανικών Επιχειρήσεων. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 5 του Α.Ν. 3276/1944 
«περί Συλλογικών Συμβάσεων εν τη Ναυτική Εργασία» 
όπως έχει τροποποιηθεί και Ισχύει σήμερα. 

2. Το αριθ. 16/17.9.93 έγγραφο του Πανελληνίου Σω¬ 
ματείου Ρυμουλκών Βιομηχανίας με το οποίο υποβλήθηκε 
για κύρωση η από 15.9.93 Συλλογική Σύμβαση Εργασίας 
των πληρωμάτων Ρυμουλκών Βιομηχανικών Επιχειρή¬ 
σεων, αποφασίζουμε; 

1. Την κύρωση της Συλλογικής Σύμβασης Εργασίας 
Πληρωμάτων Ρυμουλκών Βιομηχανικών Επιχειρήσεων το 
κείμενο της οποίας υπογράφηκε στις 15.9.93 από τους 
νομίμους εκπροσώπους: 

α) Του Συνδέσμου Ελληνικών Βιομηχανιών και 

β) Του Πανελληνίου Σωματείου Ρυμουλκών Βιομηχα¬ 
νίας. 

2. Η ισχύς της Συλλογικής Συμβάσεως η οποία κυρώνε¬ 
ται με την απόφαση αυτή αρχίζει από 1.1.93 και λήγει σύμ¬ 
φωνα με τα οριζόμενα σ’ αυτή. 

3. Από τις διατάξεις αυτής της απόφασης δεν προκαλεί- 
ται δαπάνη σε βάρος του Κρατικού Προϋπολογισμού. 

4. Η παρούσα με το, κείμενο της κυρουμένης Συλλογι¬ 
κής Συμβάσεως να δημοσιευθούν στην Εφημερίδα της 
Κυβερνήσεως. 

Πειραιάς, 1 Οκτωβρίου 1993 

ο ΥΠΟΥΡΓΟΣ 

ΑΛΕΞΑΝΔΡΟΣ ΠΑΠΑΔΟΓΓΟΝΑΣ 


ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ 
ΠΛΗΡΩΜΑΤΩΝ ΡΥΜΟΥΛΚΩΝ 
ΒΙΟΜΗΧΑΝΙΚΩΝ ΕΠΙΧΕΙΡΗΣΕΩΝ 

Στην Αθήνα σήμερα την 15 Σεπτεμβρίου 1993, μεταξύ 
των παρακάτω συμβαλλομένων αφενός του Γ.Σ. Αργυρό- 
πουλου. Γενικού Διευθυντού, εκπροσώπου του Συνδέ¬ 
σμου Ελληνικών Βιομηχανιών και αφετέρου των Γεωργίου 
Τσούκη και Σπύρου Καράγιωργα, Προέδρου και Γενικού 
Γραμματέα αντίστοιχα του σωματείου με την επωνυμία 
«ΠΑΝΕΛΛΗΝΙΟ ΣΩΜΑΤΕΙΟ ΡΥΜΟΥΛΚΩΝ ΒΙΟΜΗΧΑ¬ 
ΝΙΑΣ» που όλοι τους είναι νόμιμα εξουσιοδοτημένοι για 
την υπογραφή της παρούσας Συλλσγικής Σύμβασης Εργα¬ 
σίας, συμφωνούνται και γίνονται αποδεκτά τα ακό¬ 
λουθα: 

Αρθρο 1 

1. Αναγνωρίζεται και συμφωνείται ότι οι εργασίες των 
Ρυμουλκών των Βιομηχανικών Επιχειρήσεων είναΓ εντε¬ 
λώς διαφορετικές από τις εργασίες του Ρυμουλκών των 
λιμένων Εσωτερικού. 

2. Για τον λόγο αυτό καταρτίζεται η παρούσα Συλλογική 
Σύμβαση Εργασίας, η οποία δεσμεύει από τη μια μεριά τις 
Βιομηχανικές Επιχειρήσεις που λειτουργούν στην Ελλάδα 
και διαθέτουν ρυμουλκό και από την άλλη τα πληρώματα 
των Ρυμουλκών αυτών. 

3. Στην έννοια του όρου πληρώματα περιλαμβάνονται 
αυτοί που αναφέρονται στο άρθρο 3 πις παρούσας. 


Άρθρο 2 

1. Η εβδομαδιαία απασχόληση των πληρωμάτων των ρυ¬ 
μουλκών των βιομηχανικών επιχειρήσεων καθορίζεται σε 
40 ώρες, οι οποίες κατανέμονται ανάλογα στις ημέρες της 
εβδομάδας από Δευτέρα μέχρι και Παρασκευή- Είναι δε το 
ωράριο αυτό αντίστοιχο με το ακολουθούμενο από το υπό¬ 
λοιπο εργατοτεχνικό προσωπικό της κάθε βιομηχανικής 
επιχείρησης. 

2. Αναγνωρίζεται, ότι είναι υποχρέωση των πληρωμά¬ 
των, λόγω της φύσης της εργασίας τους, να εργάζονται το 
Σάββατο, τις Κυριακές και τις αργίες, εφόρον τους ζητη¬ 
θεί κατά τη λήξη της εργασίας της τελευταίας εργάσιμης 
ημέρας. 

3. Όσοι εργάζονται το Σάββατο, λαμβάνουν προσαύ- 
ξηση 75% επί του ωρομισθίου που είναι ίσο με το 1/ 
166,667 του μηνιαίου μισθού τους, για τις ώρες εργασίας 
που πραγματοποίησαν. 

4. Αναγνωρίζεται άτι η απασχόληση των πληρωμάτων 
των ρυμουλκών, εφόσον εργασθούν το Σάββατο, την Κυ¬ 
ριακή ή τις αργίες, δεν θα είναι λιγότερο από πέντε ώρες 
για κάθε ημέρα. 

5. Η απασχόληση των πληρωμάτων των ρυμουλκών 
κατά το Σάββατο, τις Κυριακές ή τις αργίες, θα κατανέμε- 
ται, εφόσον τούτο είναι δυνατόν, ισομερώς σε όλα τα ρυ¬ 
μουλκά. 

Άρθρο 3 

1. Με βάση την ημερησία εργασία που καθορίζεται στο 
άρθρο 2 παράγρ. 1 της παρούσας, σι βασικοί μηνιαίοι μι¬ 
σθοί των πληρωμάτων των ρυμουλκών, διαμορφώνονται 
ως εξής: 


Ειδικότητα Βασικός μηνιαίος μισθός 


< 

1.1.93 

1.7.93 

Κυβερνήτης 

164.410 

174.270 

Προϊστάμενος Μηχανικός 

163.030 

172.810 

Υφιστάμενος Μηχανικός 

144.420 

154.030 

Λιπαντής 

139.100 

147.420 

Ναύτης 

136.110 

144.270 


2. Στον Κυβερνήτη και στον Προϊστάμενο Μηχανικό χο¬ 
ρηγείται επιπλέον δραχμές 6.000 σαν σταθερό μηναίο 
επίδομα, το οποίο δεν συνυπολογίζεται στο βασικό μη¬ 
νιαίο μισθό και στις επ’ αυτού τυχόν προσαυξήσεις. 

3. Όσοι αμείβονται με ημερομίσθιο θα παίρνουν σαν 
ημερομίσθιο το 1/25 του βασικού μηναίου μισθού που, 
κατά τα παραπάνω αντιστοιχεί στην ειδικότητά τους. 

Άρθρο 4 

1. Τα πληρώματα των ρυμουλκών κατατάσσονται από τη 
βιομηχανική επιχείρηση σε βάρδιες, όπως αυτές ακολου¬ 
θούνται από το υπόλοιπό εργατοτεχνικό προσωπικό της, 
το δε ωράριό τους συμπίπτει με την έναρξη και τη λήξη της 
βάρδιας στην οποία κατατάγηκαν. 

2. Τόπος εργασίας είναι το ρυμουλκό. Οι εργαζόμενοι 
είναι υποχρεωμένοι να βρίσκονται κατά την έναρξη της 
βάρδιας πάνω στο ρυμουλκό και να φεύγουν από αυτό 
κατά τη λήξη της βάρδιας. Χρόνος μετάβασης και επι¬ 
στροφής από το ρυμουλκό δεν θεωρείται χρόνος εργα¬ 
σίας. 

3. Η βιομηχανική επιχείρηαη δικαιούται πάντοτε ελεύ¬ 
θερα να μεταθέτει τα πληρώματα από ρυμουλκό σε ρυ- 

μουλκό και από βάρδια σε βάρδια, ανάλογα με τις ανάγκες 
που παρουσιάζονται κάθε φορά. 

Αρθρο 5 ’ 

1. Εφόσον τα πληρώματα διαταχθούν να εργασθούν 
πέρα από το ημερήσιο ωράριο που καθορίζεται από την 
επιχρΙρηση, υποχρεούνται να προσφέρουν υπερωριακή 
εργασία, αντίωρομισθίου που είναι ίσο με το 1 /166,667 
του μηνιαίου μισθού τους, προσαυξημένου κατά 75%. 

2. Αυτοί που δεν εκτελούν διατεταγμένη εργασία, δεν 
αμοίβονται για όσο χρόνο θα παρέμειναν τυχόν στους τό¬ 
πους εργασίας. 

Άρθρο 6 

1. Αυτοί που εργάζονται κατά τις νυκτερινές ώρες 
(22.00 - 06.00) παίρνουν προσαύξηση από 25% στα ωρο¬ 
μίσθια που αντιστοιχούν στις νυκτερινές ώρες εργασίας 
που πραγματοποίησαν. 

2. Η εργασία κατά τη νύκτα, στην οποία συμπεριλαμβά- 
νεται και η υπερωριακή εργασία, είναι υποχρεωτική. 

Άρθρο 7 

1. Αυτοί που εργάζονται Κυριακές ή αργίες, παίρνουν 
προσαύξηση 100% επί του ωρομισθίου που είναι ίσο με 1 / 
166,667 του μηνιαίου μισθού τους, όπως ορίζεται από το 
άρθρο 3 της παρύσας Συλλογικής Σύμβασης Εργασίας για 
τις ώρες εργασίας που πραγματοποίησαν. 

2. Σαν ημέρες αργίας καθορίζονται οι παρακάτω: 

Η 1 η του έτους 

Τα θεοφάνεια 

Η 25η Μαρτίου 

Η Καθαρά Δευτέρα 

Η 1η ΜαΤου 

Η Μεγάλη Παρασκευή 

Η Δευτέρα του Πάσχα 

Η Γιορτή της Κοιμήσεως της Θεοτόκου 

Η 28η Οκτωβρίου 

Τα Χριστούγεννα 

Η 2η Ημέρα των Χριστουγέννων. 

Άρθρο 8 

1. Όσοι συμπληρώνουν ένα έτος συνεχούς εργασίας 
στην ίδια βιομηχανική επιχείρηση, δικαιούνται 30 συνεχείς 
ημέρες με πλήρεις αποδοχές άδεια, στις οποίες περιλαμ¬ 
βάνονται και οι αργίες που αναφέρονται στο άρθρο 7 πα- 
ράγρ. 2, τα Σάββατα και οι Κυριακές. Στην περίπτωση που 
οι υπαγόμενοι σ’ αυτήν τη Σ.Σ.Ε. έχουν συμπληρώσει 25 
χρόνια απασχόλησης σ’ οποιονδήποτε εργοδότη δικαού- 
νται 25 εργάσιμες ημέρες άδεια σε περίπτωση πενθήμε¬ 
ρης εργασίας ή 30 εργάσιμες ημέρες σε περίπτωση εξαή- 
μερης εργασίας. 

2. Σ’ αυτούς που δικαιούνται άδεια με πλήρεις αποδο¬ 
χές καταβάλλεται επιπλέον και επίδομα αδείας, που είναι 
ίσο με το μισό των μήνιαίων αποδοχών τους. 

3. Η χορήγηση της αδείας με αποδοχές καθορίζεται 
ανάλογα με τις ανάγκες της βιομηχανικής επιχείρησης. Η 
μη χορήγηση αδείας με αποδοχές, έναντι καταβολής της 
νόμιμης αποζημίωσης, απαγορεύεται. 

4. Όσοι αποχωρούν πριν συμπληρώσουν ένα χρόνο συ¬ 
νεχούς υπηρεσίας στην ίδια βιομηχανική επιχείρηση, δι¬ 
καιούνται σαν αποζημίωση αδείας, τις τακτικές αποδοχές 
δυόμιση ημερών, για κάθε μήνα εργασίας, όπως επίσης 
και επίδομα αδείας ίσο με τις αποδοχές της αδείας, που 
δε μπορεί όμως να υπερβεί τα 13 ημερομίσθια ή το μισό 
του μηνιαίου μισθού. 


5. Σε περίπτωση καταγγελίας της σύμβασης εργασίας 
ισχύουν οι διατάξεις που προβλέπονται από τη σχετική 
Ναυτική νομοθεσία ή τις ισχύουσες Συλλογικές Συμβάσεις 
Εργασίας ή διμερείς συμφωνίες ή το έθιμο κάθε επιχείρη¬ 
σης. 

6.0 χρόνος της ετήσιας αδείας με αποδοχές θεωρείται 
σα διακοπή λόγω αδείας από την εργασία. 

7. Η επιχείρηση υποχρεούται να ξανατοποθετήσει τον 
εργαζόμενο που τελειώνει η άδειά του στο ίδιο ή σε άλλο 
ρυμουλκό. Σε περίπτωση που στο διάστημα της αδείας 
του εργαζομένου μειωθεί ο αριθμός των ρυμουλκών και 
κατά συνέπεια και ο αριθμός των πληρωμάτων, η επιχεί¬ 
ρηση υπόσχεται να καταβάλει κάθε προσπάθεια να του 
εξασφαλίσει εργασία, εφόσον είναι δυνατόν, μέσα στην 
ίδια επιχείρηση. 

Άρθρο 9 

1. Τα πληρώματα των ρυμουλκών οφείλουν να εκτελούν 
πρόθυμα και ευσυνείδητα την αποστολή τους και την ερ¬ 
γασία τους και υποχρεούνται ιδιαίτερα στην καλή συντή¬ 
ρηση των σκαφών τους κατά τις ώρες της απραξίας και της 
παραμονής τους σ’ αυτά, ακόμη δε στην άρτια και χωρίς 
καμία κωλυσιεργία εκτέλεση των εντολών που λαμβάνουν 
για την κάλυψη των αναγκών σε όλο το 24ωρο, με τις 
προϋποθέσεις της παρούσας και ιδιαίτερα για την εξυπη¬ 
ρέτηση εκτάκτων αναγκών (παροχή βοήθειας κλπ.). 

2. Σε περίπτωση έκτακτης ανάγκης, πυρκαγιάς ή δυ¬ 
σμενών καιρικών συνθηκών, τα πληρώματα μόλις ειδοποι¬ 
ηθούν, ανεξάρτητα από την ημέρα και ώρα, υποχρεούνται 
να προσέλθουν αμέσως στα σκάφη τους-'και να προσφέ¬ 
ρουν τις υπηρεσίες τους. 

3. Τα πληρώματα ρυμουλκών που δουλεύουν στις νυ¬ 
κτερινές βάρδιες οφείλουν να παραμένουν άγρυπνα κατά 
τη διάρκεια της βάρδιας τους. 

4. Γενικά, τα πληρώματα των ρυμουλκών υποχρεούνται 
να συμβάλουν για την ομαλή και σύμφωνα με τη ναυτική 
τέχνη και εμπειρία διεξαγωγή της υπηρεσίας τους για την 
εκπλήρωση της αποστολής των ρυμουλκών. 

Άρθρο 10 

1. Στα πληρώματα των ρυμουλκών χορηγείται από τη 
βιομηχανική επιχείρηση από μία φόρμα εργασίας ανά εξά¬ 
μηνο, ένα αδιάβροχο και ένα ζευγάρι παπούτσια που ανή¬ 
κουν στον εργοδότη και αντικαθίστανται όχι νωρίτερα από 
το έτος ή όταν φθαρούν. Επίσης χορηγείται ένα ζευγάρι 
γάντια εργασίας ανά τετράμηνο, με την προϋπόθεση ότι 
θά παραδοθούν τα φθαρμένα. 

2. Αυτοί που τους χορηγούνται τα παραπάνω είδη υπο- 
χρεούνται να τα διατηρούν σε καλή κατάσταση. 

Άρθρο 11 

Ο Κανονισμός Εργασίας που ισχύει κάθε φορά στην 
Βιομηχανική Επιχείρηση εφαρμόζεται και για τα πληρώ¬ 
ματα των ρυμουλκών. 

Άρθρο 12 

1. Οι εργαζόμενοι στην ανοικτή θάλασσα, για οκτάωρό 
εργασία, αμείβονται όπως καθορίζεται στο άρθρο 3. 

2. Οι εργαζόμενοι στην ανοικτή θάλασσα, εφόσον πραγ¬ 
ματοποιήσουν υπερωριακή εργασία, αμοίβονται όπως 
καθορίζεται στο άρθρο 5. 

3. Οι εργαζόμενοι στην ανοικτή θάλασσα δικαιούνται 

της τροφοδοσίας σε είδος που προβλέπεται από το Νόμο, 
για όσο χρόνρ βρίσκονται σε ανοικτή θάλασσα. 

Αρθρο 13 

Στα πληρώματα των ρυμουλκών καταβάλλονται τα κα¬ 
θοριζόμενα από τις σχετικές υπουργικές αποφάσεις του 
Υπουργείου Εμπορικής Ναυτιλίας, Δώρα Χριστουγέννων - 
Νέου Έτους κάι Πάσχα. 

Αρθρο 14 

1. Στα πληρώματα των ρυμουλκών που έχουν συμπλη¬ 
ρώσει ή που συμπληρώνουν τριετή υπηρεσία σε ρυμουλκά 
της ίδιας βιομηχανικής επιχείρησης, χορηγείται επίδομα 
πολυετούς υπηρεσίας, σε ποσοστό 5% επί του βασικού 
μηνιαίου μισθού τους όπως διαμορφώνεται στο άρθρο 3 
αυτής της Σ.Σ.Ε. με τις ανά εξάμηνο διακρίσεις για κάθε 
τριετία και μέχρι πέντε τριετίες το ανώτερο. 

2. Χορηγείται επίσης στα πληρώματα των ρυμουλκών 
επίδομα γάμου σε ποσοστό 10% υπολογιζόμενο ομοίως 
στους βασικούς μισθούς. 

3. Σ’ αυτούς που λαμβάνουν μισθούς μεγαλύτερους απ’ 
αυτούς που καθορίζονται από την παρούσα Σ.Σ.Ε. και ει¬ 
δικά στο παραπάνω απ’ αυτό που ισχύει ή πρόκειται να 
ισχύσει νόμι μο κατώτατο όριο, περιλαμβάνονται και συμ¬ 
ψηφίζονται τα παραπάνω επιδόματα. 

Αρθρο 15 

1. Εργαζόμενοι κήί εργαζόμενες, που συνάπτουν γάμο 
δικαιούνται να πάρουν άδεια γάμου πέντε (5) εργασίμων 
ημερών με αποδοχές η οποία δεν συμψηφίζεται με την 
ετήσια κανονική άδεια που προβλέπεται από τον Α.Ν. 
539/45. Σε περίπτωση γεννήσεως τέκνου ο πατέρας δι¬ 
καιούται μία ημέρα άδεια με αποδοχές για κάθε τέκνο. 

2. Οι μητέρες εργαζόμενες δικαιούνται, για το θηλασμό 
και τις αυξημένες φροντίδες, που απαιτούνται για την ανα¬ 
τροφή του παιδιού επί χρονικό διάστημα δύο ετών από τον 
τοκετό, είτε να διακόπτουν την εργασία τους για μία ώρα 
κάθε μέρα, είτε να προσέρχονται αργότερα, είτε να απο¬ 
χωρούν νωρίτερα κατά μία ώρα κάθε μέρα. Ύστερα από 
συμφωνία των μερών η μείωση του χρόνου εργασίας μπο¬ 
ρεί να ορίζεται σε δύο ώρες επί ένα χρόνο μετά τον το¬ 
κετό. 

Την άδεια απουσίας για λόγους φροντίδας του παιδιού 
μπορεί εναλλακτικά να ζητήσει ο άνδρας, εφόσον δεν κά¬ 


νει χρήση αυτής η εργαζόμενη μητέρα. Στις περιπτώσεις 
αυτές θα πρέπει ο άνδρας να προσκομίσει στην επιχεί¬ 
ρηση που απασχολείται βεβαίωση από τσν εργοδότη της 
συζύγου του ότι η ίδια δε λαμβάνει την άδεια θηλασμού και 
φροντίδας παιδιών. 

Το μειωμένο ωράριο για τη φροντίδα του παιδιού θεω¬ 
ρείται και αμείβεται ως χρόνος εργασίας. 

Άρθρο 16 

Τα πληρώματα των ρυμουλκών είναι ναυτικοί και έχει σ’ 
αυτούς εφαρμογή η ναυτική νομοθεσία, ανεξάρτητα από 
το εάν ορισμένοι από τα πληρώματα είναι ή θέλουν να είναι 
ασφαλισμένοι στο ΙΚΑ λόγω έλλειψης προσωρινά ναυτι¬ 
κού φυλλαδίου. 

Άρθρο 17 

Σε περίπτωση ατυχήματος ή ασθένειας, καταβάλλονται 
οι καθοριζόμενες από τη σχετική Ναυτική Νομοθεσία 
αποδοχές και λοιπές αποζημιώσεις. 

Άρθρο 18 

Οι αναλογίες κρατήσεως προς τα ασφαλιστικά ταμεία 
ΝΑΤ, ΤΗΛΚΕΝ, ΤΠΚΕΝ και ΙΚΑ βαρύνουν τον εργοδότη 
και τον εργαζόμενο, κατά τη νόμιμη αναλογία. 

Άρθρο 19 

Στην περίπτωση που καταβάλλονται μισθοί ή ημερομί¬ 
σθια ανώτερα από τα ελάχιστα όρια που καθορίζονται στο 
άρθρο 3 της παρούσας, θα εξακολουθήσουν να καταβά- 
λονται. 

Άρθρο 20 

1. Η παρούσα Σ.Σ.Ε. με τις παραπάνω διακρίσεις θα 
ισχύει από 1.1.1993. 

2. Η καταγγελία της παρούσας σύμβασης προϋποθέτει 
τετράμηνη προειδοποίηση από αυτόν που την καταγγέλει, 
για να υπάρξει επαρκής χρόνος συνεννόησης. 

Ύστερα από όσα πιό πάνω συμφωνήθηκαν, συντάχθηκε 
σε πίστωση η παρούσα η οποία υπογράφεται όπως ακο¬ 
λουθεί, θα υποβληθεί δε αρμόδια για να κυρωθεί. 

Οι Συμβαλλόμενοι 
(υπογραφές) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



